Gdynia

Gdynia inggih punika kota ring Polandia sisi kaler miwah pelabuhan ring pasisi Segara Baltik. Antuk krama sané akéhnyané 257.000, puniki wantah Kota sané pinih ageng ka-12 ring Polandia miwah sané pinih ageng kaping kalih ring Voivodeship Pomerania risampuné Gdańsk. Gdynia wantah pahan saking konurbasi sareng kota spa Sopot, kota Gdańsk, miwah suburban komunitas, sane sinarengan ngawentuk wawengkon métropolitan sane kawastanin Trisitas (Trójmiasto) sane madue sawatara satus yuta krama.

Sekadi babad miwah budaya pinaka pahan saking Kashubia miwah Pomerania Kanginnia sampun makudang-kudang abad kantun dados désa penangkap ikan alit. Ring abad ka20, kota puniki prasida nudut kayun para pengunjung pinaka pasisi pasih kota resort. Ring warsa 926, Gdynia polih hak kota risampuné punika raris ngamolihang panglimbak demografi miwah kota, antuk modernis lanskap kota. Kota punika dados kota pelabuhan utama ring Polandia. Duk warsa 1970, protes ring miwah sawewengkon Gdynia ngawinang medal Gerakan Solidaritas ring Gdańsk sané nampek.

pelabuhan Gdynia inggih punika genah mararian biasa ring itinerary pelayaran kapal penumpang mewah miwah feri sané mamargi ka Skandinavia. Pusat kota Gdynia, sane katetapang dados monumén lelintihan Polandia ring warsa 2015, inggih punika conto ngwangun komunitas Eropa sane terintegrasi lan ngranjing Fungsionalis. Puniki taler dados calon Lis Tetamian Jagat UNESCO. Sumbunyané magenah ring sawewidangan 10 Lutego Street miwah nyambungang stasiun kereta api utama sareng Dermaga Kelod. Kota puniki taler kaloktah santukan ngamargiang Festival Film Gdynia sané kamargiang nyabran warsa. Ring warsa 203, Gdynia kagenahang olih pangwacén The News pinaka kota sané pinih becik ring Polandia mangda prasida meneng, miwah magenah ring genah sané pinih duur ring nasional ring kategori "kualitas kauripan umum". Ring warsa 2021, kota puniki ngranjing ring Jaringan Kota Kreatif UNESCO miwah kawastanin UNESCO Kota Film.